Brekke sluser

Brekke sluser er et sluseanlegg i Haldenkanalen. Med sine 26,6 m total løftehøyde i fire kamre er Brekke Nord-Europas høyeste sammenhengende slusetrapp.

Sluseanlegget ble bygget under ledelse av Engebret Soot og stod ferdig i 1853, men i 1861 ble anlegget ødelagt av flom. Først i 1877 ble det gjenoppbygget. Det nåværende anlegget stod ferdig i 1924 da vannfallene i Stenselva ble samlet i Brekke sluser og Krappeto som lå lenger opp ble neddemt. Samtidig ble Brekke kraftstasjon ferdigstilt. Slusene ble benyttet til tømmertransport helt til 1982, da tømmerbilene overtok all transport.

Slusene kan ta båter inntil 26 m lange, 6 m brede og 1,6 m dype, og er idag et av flere høydepunkter for reisende med turistbåtene i Haldenkanalen.

Referanser
Johanson side 44–49 

 Litteratur 


Kategori:Haldenkanalen
Kategori:Severdigheter i Østfold
Kategori:Transport i Halden
Kategori:Sluser i Norge
Kategori:Byggverk i Halden
Kategori:Kulturminner i Halden
Kategori:Transportbyggverk i Østfold